গত তিন দিনে সল্ট লেকের বিভিন্ন ব্লকে পরপর চুরির ঘটনা। অধিকাংশ ক্ষেত্রেই ফাঁকা বাড়িতে চুরি। একটি বেসরকারি কলেজে তো চুরির পর চোর আবার একটি কোড নম্বরও লিখে রেখে গিয়েছে। অথচ ধারাবাহিক চুরির ঘটনায় দুষ্কৃতীরা ধরা না পড়ায় আতঙ্কে সল্টলেকের মানুষ।
 ওয়েব ডেস্ক: গত তিন দিনে সল্ট লেকের বিভিন্ন ব্লকে পরপর চুরির ঘটনা। অধিকাংশ ক্ষেত্রেই ফাঁকা বাড়িতে চুরি। একটি বেসরকারি কলেজে তো চুরির পর চোর আবার একটি কোড নম্বরও লিখে রেখে গিয়েছে। অথচ ধারাবাহিক চুরির ঘটনায় দুষ্কৃতীরা ধরা না পড়ায় আতঙ্কে সল্টলেকের মানুষ। আটই জুলাই সল্টলেকের বিএল ৭৯ নম্বর বাড়িতে চুরি। তালা ভেঙে সর্বস্ব লুঠ করে পালিয়ে যায় দুষ্কৃতীরা। এরপর বিএল একশো তিরিশ। একই ভাবে ফাঁকা বাড়িতে অবাধে চলে লুঠপাট। বিসি একুশ। এখানেও গ্রিল ভেঙে ভিতরে ঢুকে তাণ্ডব চালায় দুষ্কৃতীরা। প্রতিটি ক্ষেত্রেই চুরি হয়েছে পরিকল্পিত ভাবে। যখন বাড়িতে কেউ ছিলেন না, ঠিক তখন। নিরাপত্তাহীনতায় ভুগছেন সল্টলেকের মানুষ। সর্বশেষ সংযোজন বিডি ব্লকের একটি বেসরকারি কলেজে। সেখানে তো চুরি করার পর ফিল্মি কায়দায় টেবিলে একটি কোড ওয়ার্ডও রেখে যায়। সিকেআইকে জিরোজিরো ফোর। সবকটি ঘটনার তদন্তে বিধাননগর কমিশনারেট। অপরাধমূলক ঘটনা রুখতে সল্টলেকের বিভিন্ন এলাকায় বসেছে সিসিটিভি। রাস্তায় রাস্তায় চলে পুলিসি টহলদারি। তারপরেও কিভাবে পরপর চুরির ঘটনা ঘটে চলেছে, তা নিয়ে প্রশ্ন তুলেছেন স্থানীয় বাসিন্দারা। অভিযুক্তরা ধরা না পড়ায়, বাড়ছে আতঙ্ক।